Il-Ħames Pitazz – Paragrafi 1351-1360 Ġesu', il-mudell l-aktar perfett tiegħi, b'għajnejja fissi fuqek, ngħaddi ħajti nimxi fil-passi Tiegħek, nadatta n-natura għall-grazzja skont ir-rieda qaddisa Tiegħek u skont id-Dawl Tiegħek li jdawwalli ruħi, filwaqt li nafda bis-sħiħ fl-għajnuna Tiegħek. Ġ.M.Ġ Mappa ta' kontroll interjuri Eżami partikulari. Għaqda ma' Kristu ħanin. Għax jiena maqgħuda ma' Ġesu', irrid inkun fidila dejjem u kullimkien, u rrid inkun maqgħuda minn ġewwa mal-Mulej. Filwaqt li minn barra nosserva r-regola bil-fedelta', speċjalment dik tas-skiet. Novembru: rebħiet 53; disfatti 2 Diċembru: rebħiet 104; disfatti – Jannar: rebħiet 78; disfatti 1 Frar: rebħiet 59; disfatti 1 Marzu: rebħiet 50 April: rebħiet 61 Mejju Ġunju Meta f'xi okkażjoni ma nkunx żgura x'għandi nagħmel, dejjem nistaqsi l-Imħabba. Hi tagħtini l-aħjar parir. Eżami Ġenerali tal-Kuxjenza, 25 ta' Ottubru 1937 Rebħiet Kmandamenti ta' Alla: Nov, Diċ, Jan, Frar, Mar, Apr, Disfatti Voti-Poverta': Nov, Diċ, Jan, Frar 9, Mar, Apr, Disfatti Voti-Kastita': Nov, Diċ, Jan, Frar 7, Mar, Apr, Disfatti Voti-Ubbidjenza: Nov, Diċ 27, Jan, Frar 7, Mar, Apr, Disfatti Regoli: Nov, Diċ 7, Jan, Frar, Mar, Apr 7, Disfatti Imħabba tal-proxxmu: Nov 38, Diċ 17, Jan 73, Frar 35, Mar 30, Apr 20, Disfatti 1,1,1, Umilta': Nov 7, Diċ 39, Jan 23, Frar 34, Mar 56, Apr 25, Disfatti 2,3,1,1,6 Paċenzja: Nov 23, Diċ 56, Jan 50, Frar 17, Mar 80, Apr 50, Disfatti Skiet: Nov 11, Diċ 45, Jan 37, Frar 28, Mar 37, Apr 20, Disfatti Fama tajba tal-proxxmu: Nov, Diċ 12, Jan 25, Frar 3, Mar 1, Apr, Disfatti1 Quddiesa u Tqarbin: Nov 17, Diċ 12, Jan 13, Frar 7, Mar, Apr 10, Disfatti 6,2,1,12/1 Meditazzjoni: Nov 6, Diċ 5, Jan, Frar 10, Mar, Apr, Disfatti Eżami Partikulari: Nov 7, Diċ 5, Jan 11, Frar, Mar, Apr, Disfatti 1 Attitudni: Lejn Alla u l-Konfessur: Nov 5, Diċ, Jan, Frar 5, Mar, Apr, Disfatti lejn is-Superjuri: Nov 7, Diċ, Jan, Frar, Mar, Apr, Disfatti 1,1 lejn Sorijiet / Studenti: Nov, Diċ 4, Jan 7, Frar, Mar, Apr, Disfatti lejn lajċi: Nov 20, Diċ, Jan, Frar, Mar, Apr, Disfatti 2,1 Is-sitt jum. O Alla tiegħi, jiena ninsab lesta li naċċetta r-rieda Tiegħek f'kull dettal, ikun x'ikun. Tmexxini kif tmexxini, jiena mbierkek. Titlob x'titlob mingħandi, jiena nagħmlu bl-għajnuna tal-grazzja Tiegħek. Tkun xi tkun ir-rieda qaddisa Tiegħek, għalija, jiena naċċettaha b'qalbi u b'ruħi kollha, u ma nagħtix kas dak li tgħidli n-natura mħassra Tiegħi. Darba, meta kont għaddejja minn ħdejn grupp ta' nies, staqsejt lill-Mulej jekk kinux kollha fi stat ta' grazzja, għax ma kontx qiegħda nħoss it-tbatijiet Tiegħu. Għax inti m'intix tħoss it-tbatijiet Tiegħi, dan ma jfissirx li kollha jinsabu fi stat ta' grazzja. Xi kultant, nippermettilek tkun konxja tal-istat ta' ċerti erwieħ, u nagħtik il-grazzja li tbati sempliċiment għax inkun irrid nużak bħala strument għall-konverżjoni tagħhom. Fejn hemm virtu' ġenwina, irid ikun hemm ukoll is-sagrifiċċju; il-ħajja ta' dak li jkun trid tkun kollha kemm hi sagrifiċċju. Permezz tas-sagrifiċċju biss l-erwieħ jistgħu jkunu ta' ġid. Is-sagrifiċċju tiegħi nnifsi, fir-relazzjoni tiegħi mal-proxxmu, jista' jagħti glorja lil Alla, imma l-imħabba ta' Alla trid tgħaddi minn ġo dan is-sagrifiċċju, għax kollox jinsab miġbur f'din l-imħabba u jiġbed il-valur tiegħu minnha. 1359. Żomm f'moħħok li meta inti tispiċċa dan l-irtir, Jiena ser nimxi miegħek bħalma nagħmel ma' ruħ perfetta. Irrid inżommok f'idi bħala għodda li tista' tużaha, adattata b'mod perfett għat-twettiq tal-opri Tiegħi. O Mulej, Inti tinfidni kollni kemm jiena u tidħol sa ġol-fond l-iktar sigriet ta' ruħi. Inti tista' tara li jiena nixtieq lilek biss u nixxennaq biss għat-twettiq tar-rieda qaddisa Tiegħek, u ma nagħti l-ebda kas ta' diffikultajiet jew tbatijiet jew umiljazzjonijiet jew x'jistgħu jaħsbu l-oħrajn dwari.
Djarju ta' Swor Fawstina – Il-5 Pitazz (par.1351-1360)